PICURI DE ÎNŢELEPCIUNE 
Patimile lui HRISTOS (V) 


După ce Hristos a fost răstignit, ostaşii, împletind cunună de spini, l-au pus-o pe cap şi L- 
au îmbrăcat cu o mantie purpurie. Şi veneau către El şi ziceau: Bucură-te regele iudeilor! Şi-i 
dădeau palme. Şi Pilat a ieşit afară şi le-a zis: Iată vi-L aduc pe El afară, ca să ştiţi că nu găsesc 
în El nici o vină. Deci a ieşit Iisus afară, purtând cununa de spini şi mantia purpurie. Şi le-a zis 
Pilat: Iată Omul! Când L-au văzzut deci arhiereii şi slujitorii au strigat, zicând: Răstigneşte-L! 
Răstigneşte-L! Zis-a lor Pilat: Luaţi-L voi şi-L răstigniţi, căci eu nu găsesc în El nici o vină. 

Iudeii i-au răspuns. Noi avem lege şi după legea noastră El trebuie să moară, că S-a făcut 
pe Sine Fiu al lui Dumnezeu. Deci, când a auzit Pilat acest cuvânt, mai mult s-a temut. Şi a intrat 
iarăşi în pretoriu şi i-a zis lui Iisus: De unde eşti Tu? Iar Iisus nu i-a dat nici un răspuns. Deci 
Pilat i-a zis: Mie nu-Mi vorbeşti? Nu ştii că am putere să Te eliberez şi putere să Te răstignesc? 
Iisus a răspuns: N-ai avea nici o putere asupra Mea, dacă nu ţi-ar fi fost dat ţie de sus. De aceea 
cel ce M-a predat ţie mai mare păcat are. 

Pentru aceasta, căuta să-L elibereze; iar iudeii strigau zicând: Dacă îl eliberezi pe Acesta, 
nu eşti prieten al Cezarului. Oricine se face pe sine împărat este împotriva Cezarului. Deci Pilat, 
auzind cuvintele acestea, L-au dus afară pe Iisus şi a şezut pe scaunul de judecată, în locul numit 
pardosit cu pietre, iar evreieşte Gabbata. Şi era VINEREA PAŞTILOR, cam la al şaselea ceas, şi 
a zis Pilat iudeilor: Iată împăratul vostru. 

Deci au strigat aceia: Ia-L! Ia-L! Răsigneşte-L! Pilat le-a zis: Să răstignesc pe împăratul 
vostru? Arhiereii au răspuns: Nu avem împărat, decât pe Cezarul. Atunci L-a predat lor ca să fie 
răstignit. Şi ei au luat pe Iisus şi L-au dus la locul ce se cheamă al Căpăţinii, care evreieşte se 
zice Golgota, unde L-au răstignit şi împreună cu El pe alţi doi, de o parte şi de alta, iar în mijloc 
pe Iisus. 

Iar Pilat a scris şi titlu şi l-a pus deasupra Crucii. Şi era scris: IISUS NAZARINEANUL, 
ÎMPĂRATUL IUDEILOR! 

Deci mulţi dintre iudei au citit acest titlu, căci locul unde a fost răstignit Iisus era aproape 
de cetate. Şi era scris: evreieşte, latineşte, şi greceşte. Deci arhiereii iudeilor au zis lui Pilat: Nu 
scrie împăratul iudeilor, ci că Acela a zis. EU SUNT ÎMPĂRATUL IUDEILOR. Pilat a răspuns: 
Ce am scris, am scris. După ce au răstignit pe Iisus, ostaşii au luat hainele Lui şi le-au făcut 
patru părţi, fiecare ostaş câte o parte, şi cămaşa. Dar cămaşa era fără cusătură, de sus ţesută în 
întregime. 

Deci ai zis unii către alţii: Să n-o sfăşiem, ci să aruncăm sorţii pentru ea, a cui să fie; ca să 
se împlinească Scriptura care zice: împărţit-au hainele Mele loruşi şi pentru cămaşa Mea au 
aruncat sorţii. Aşadar ostaşii acestea au făcut Şi stăteau, lângă crucea lui Iisus, mama Lui, şi 
sora mamei Lui, Maria lui Cleopa şi Maria Magdalena. Deci Iisus, văzând pe mama Sa şi pe 
ucenicul pe care îl iubea stând alături, a zis mamei Sale: Femeie, iată fiul tău! Apoi a zis 
ucenicului: Iată mama ta! Si din ceasul acela ucenicul a luat-o cu sine. 

După aceea, ştiind Iisus că toate s-a săvârşit acum, ca să se împlinească Scriptura, a zis: 
Mi-e sete. Şi era acolo un vas plin cu oţet; iar cei care îl loviseră, punând în vârful unei trestii de 
isop un burete înmuiat în oţet, L-au dus la gura Lui. Deci după ce a luat oţetul, Iisus a zis: 
Săvârşit-s-a. Şi plecându-şi capul ŞI-A DAT DUHUL. Deci iudeii, fiindcă era vineri, ca să nu 
rămână trupurile sâmbăta pe cruce, căci era mare ziua sâmbetei aceleia, au rugat pe Pilat să le 
zdrobească fluierele picioarelor şi să-i ridice. 

Deci au venit ostaşii şi au zdrobit fluierele celui dintâi şi ale celuilalt, care era răstignit 
împreună cu el. Dar venind la Iisus, dacă au văzut că deja murise, nu I-au zdrobit fluierele. Ci 
unul dintre ostasi cu suliţa a împuns coasta Lui si îndată a ieşit sânge si apă. Si cel ce a văzut a 
mărturisit şi mărturia lui este adevărată; şi acela ştie că spune adevărul, ca şi voi să credeţi. 



Căci s-au făcut acestea, ca să se împlinească Scriptura: „Nu i se va zdrobi nici un os”. Şi 
iarăşi altă Scriptură zice: „Vor privi la Acela pe care L-au împuns”. După acestea Iosif din 
Arimateea, fiind ucenic al lui Iisus, dar într-ascuns de frica iudeilor, a rugat pe Pilat ca să ridice 
trupul lui Iisus. Şi Pilat i-a dat voie. Deci au venit şi a ridicat trupul Lui. Şi a venit şi Nicodim 
cel care venise la El mai înaintea noaptea aducând ca la o sută de litre de amestec de smirnă şi 
aloe. Au luat trupul lui Iisus şi l-au înfăşurat în giulgiu cu miresme, precum este obiceiul de 
înmormântare la iudei. Iar în locul unde a fost răstignit era o grădină şi în grădină un mormânt 
nou, în care nu mai fusese nimeni îngropat. Deci, din pricina vinerii iudeilor, acolo L-au pus pe 
Iisus, pentru că mormântul era aproape. 

Sfânta Evanghelie după Ioan, cap. 19, vers. 1-42, 

„VINEREA MARE” 

P.S. „EU SIMT CĂ EXISTĂ UN DUMNEZEU ŞI NU POT ÎNŢELEGE DELOC CĂ S-AR 
PUTEA SĂ NU EXISTE. SUNT ÎNSĂ SPIRITE CARE SE DEPĂRTEAZĂ DE CREDINŢĂ; 
ACE AS TA DOVEDES TE CĂ ÎN L UME S UNT SI DIAVOLI SI MONS TRII” 

La Bruyere (1645-1696), scriitor şi moralist francez 

Părintele Ilie 



